
From: Juta Ķupe <Juta.Kupe@tm.gov.lv> 
Sent: Friday, July 30, 2021 2:58 PM
To: Satiksmes ministrija <satiksmes.ministrija@sam.gov.lv>; Jānis Kalniņš <Janis.Kalnins@sam.gov.lv>
Cc: TM KANCELEJA <pasts@tm.gov.lv>; Madara Liepiņa <Madara.Liepina@tm.gov.lv>; Jānis Dundurs <Janis.Dundurs@vteb.gov.lv>
Subject: Pārs.: Plāna projekts 5 dienu elektroniskai saskaņošanai VSS-420 "Ceļu satiksmes drošības plāns 2021.-2027.gadam"

Sveicināti!

Tieslietu ministrija ir izskatījusi 2021. gada 23. jūlijā saņemto Satiksmes ministrijas precizēto plāna projektu "Ceļu satiksmes drošības plāns 2021.-2027. gadam" (VSS-420) (turpmāk – projekts), tam pievienoto Ministru kabineta protokollēmuma projektu un izziņu par atzinumos sniegtajiem iebildumiem un atbalsta to tālāku virzību bez iebildumiem.


Vienlaikus izsakām šādu priekšlikumu:
Projekta 4.1. apakšpunkta tabulas Nr. 18 "Ceļu satiksmes drošības plāna 2021.-2027. gadam rīcības virziena "Drošs ceļu satiksmes dalībnieks" pasākumi" 14. punktā norādīts, ka ieviesti grozījumi normatīvajos aktos, kas vērsti uz satiksmes dalībnieku kontroles paplašināšanu, sodu apmēru pārskatīšanu, nodrošinot soda neizbēgamību pārkāpuma gadījumā. 
Vēršam uzmanību, ka pēc Administratīvās atbildības likuma spēkā stāšanās soda neizbēgamība saistīta ar lēmuma par naudas soda vai cita soda piemērošanu izpildi, proti, neiespējamību izvairīties no piemērotā soda izpildes. Atšķirībā no kriminālprocesa, kurā pastāv kriminālprocesa uzsākšanas obligātuma princips, administratīvo pārkāpumu tiesībās nepastāv obligāta prasība uzsākt administratīvā pārkāpuma procesu katra administratīvā pārkāpuma izdarīšanas gadījumā. Likums dod amatpersonai rīcības brīvību izvērtēt: 1) vai konkrētajos apstākļos par administratīvo pārkāpumu ir samērīgi piemērot administratīvo sodu; 2) vai administratīvā pārkāpuma procesa uzsākšana un administratīvā soda piemērošana konkrētajos apstākļos ir lietderīga un sasniedz mērķi administratīvā pārkāpuma izdarītāju un citas personas atturēties no turpmākas administratīvo pārkāpumu izdarīšanas, kā arī veicināt sabiedrības paļāvību un uzticību valsts pārvaldei (Autoru kolektīvs E. Danovska un G. Kūtra zinātniskajā redakcijā Administratīvo pārkāpumu tiesības Administratīvās atbildības likuma skaidrojumi 116. lpp). 
Līdz ar to, lūdzam izvērtēt iespēju redakcionāli precizēt projekta 14.punktā norādīto un svītrot norādi par soda neizbēgamību pārkāpuma gadījumā. 
Atzinumu sagatavoja: Tieslietu ministrijas Valststiesību departamenta Administratīvās atbildības politikas nodaļas juriste Madara Liepiņa (tālr. 67036909) un Tieslietu ministrijas Valststiesību departamenta Administratīvo tiesību nodaļas juriste Juta Ķupe.
Ar cieņu
Juta Ķupe
Tieslietu ministrijas
Valststiesību departamenta Administratīvo tiesību nodaļas juriste Tālr. 67036937
E-pasts: Juta.Kupe@tm.gov.lv

